Sørlia Idrettslag

Sørlia IL (stiftet 15. januar 1979) er et idrettslag i Steinkjer kommune. Tilhørende Trøndelag fylke. Fotballaget spiller på Lø idrettspark. Idrettslaget driver også med håndball, skikaruseller og har egen trimgruppe. I mange år spilte Sørlia-lagene i klassiske røde og hvitstripete drakter, mens dagens drakter er helrøde.

Kanskje den mest kjente spilleren seniornivå i dag fra Sørlia IL er Petter Christian Singsaas, som er kjent fra spill i Steinkjer FK og Molde FK, der han også ble Norgesmester i 2005.

I senere tid har Synne Amdahl Brønstad opprinnelig fra Sørlia spilt flere landskamper på ungdomsnivå, og toppseriekamper for Rosenborg.

Fotballaget har siden oppstarten hatt tilhold i lavere divisjoner i Norge. Sesongen 2020 skulle laget spille i 6.divisjon etter å ha vært ut seniorlag på herresiden for første gang på mange år, men sesongen ble avlyst på grunn av coronapandemien.

I 2016-2017 hadde Sørlia et samarbeid med Innherred FK. Dette ble etablert på nytt i sesongene 2022 og 2023.

I 2023 ble det også etablert et eget 7-erlag på seniornivå med lokale spillere. Samme sesong ble også seniorlaget i 6.divisjon trukket og fullførte ikke sesongen.

Sørlia kvinner har siden 2012 stilt lag i kretsserien 7-er. I sesongen 2018 ble det 2.plass i KM etter å ha vunnet sin avdeling.

Foran sesongen 2022 inngikk Sørlia IL en samarbeidsavtale med flere lokale fotballklubber deriblant Steinkjer, Sparbu, Ogndal, Henning og Byafossen.

Oversikt over spillere med flest seniorkamper for Sørlia 2013-2023. (Kilde: FIKS og fotball.no)

Idrettslag i Trøndelag
Sport i Steinkjer
Idrettslag etablert i 1979